laion/Wikipedia-Exotic huggingface dataset:
יחסי ספרד–פרו

יחסי ספרד–פרו הם היחסים הדו-צדדיים בין פרו וספרד. לבני האינקה, שהקימו את האימפריה שלהם במאה ה-15, יצא מוניטין עולמי כבעלי תרבות מרתקת וייחודית להם. לאחר שפרנסיסקו פיסארו, נציג הכיבוש ההיספני, תפס את השלטון ב-1533, הפכה פרו לנקודה מרכזית עבור משלחות כיבוש ומשלחות מתיישבים מספרד, ומאירופה בכלל. מהנמלים שלה יוצאו סחורות לספרד וכשהגיע המשנה למלך ספרד הוא קבע את מקום מושבו בלימה. בתחילת המאה ה-19 החל תהליך שחרורן של מדינות דרום אמריקה מהשלטון הקולוניאלי הספרדי. חוסה דה סן מרטין ארגן צבא שכבש את ארגנטינה, צ'ילה ופרו. ב-28 ביולי 1821 הוכרזה עצמאותה של פרו אך רק בשנת 1824, לאחר הניצחון של הגנרל אנטוניו חוסה דה סוקרה נגד הספרדים בקרב אייקוצ'ו, סולקו המלוכנים סופית ופרו מימשה את ריבונותה על כל שטחה. בין השנים 1864–1866 התחוללה מלחמת איי צ'ינצ'ה בין ספרד לבין פרו וצ'ילה, שהסתיימה בנסיגת הספרדים והכרה בעצמאותה של פרו. במהלך מלחמת האזרחים בספרד (1936–1939), שגרירות פרו במדריד אירחה למעלה מ-370 מבקשי מקלט ספרדיים ואזרחים פרואנים שניסו לעזוב את המדינה. מכיוון שהשגרירות אירחה אזרחים ספרדים, כוחות הממשלה הציבו חיילים בכניסה לשגרירות פרו ולקונסוליה כדי להבטיח שהם יתפסו את כל אזרחי ספרד המנסים לברוח מהשגרירות. כתוצאה מכך הוציאה ממשלת פרו מכתב המגנה את הממשלה הספרדית. בשל היחסים המתוחים בין שני העמים בפרק זמן זה, פרו וספרד ניתקו את היחסים הדיפלומטיים במרץ 1938, אולם כאשר הגנרל פרנסיסקו פרנקו. עלה לשלטון, שתי המדינות כוננו מחדש את היחסים הדיפלומטיים בפברואר 1939. ביוני 1939 שתי המדינות פתחו מחדש את שגרירויותיהן בבירות זו אצל זו, בהתאמה. במהלך השנים חתמו פרו וספרד על הסכמים רבים כגון: הסכמים בנושא תחבורה אווירית ויחסי סחר (1954); הסכם לאזרחות כפולה (1959); הסכם ביטוח לאומי (1964) ושיתוף פעולה תרבותי (1967). בנובמבר 1978 ביקר חואן קרלוס הראשון, מלך ספרד בפרו, הראשון במדינה. מאז, בני משפחת המלוכה הספרדית ופקידי הממשלה ביקרו בפרו בהזדמנויות רבות. בשנת 1991 ערך נשיא פרו אלברטו פוג'ימורי ביקור ממלכתי רשמי בספרד, הראשון של ראש המדינה הפרואני. בשנת 2018 פליפה השישי, מלך ספרד, נפגש עם נשיא פרו מרטין ויסקרה, שיזם ביקור ממלכתי בו שתי המדינות חיזקו את יחסיהן עם סדר יום שלם של מגעים מוסדיים, כלכליים, חברתיים, ביטחוניים ותרבותיים. שני המנהיגים הביעו את רצונם להמשיך ולחזק את "הרגע המצוין" של היחסים בין שתי המדינות. בשנת 2017 הסתכם המסחר בין פרו לספרד בשלושה מיליארד אירו. הייצוא העיקרי של פרו לספרד כולל: נחושת, אבץ, סרטנים קפואים ופירות ים, פירות וירקות. הייצוא העיקרי של ספרד לפרו כולל: מכונות, ציוד חשמלי, ציוד למכונות בנייה ופלדה. חברות רבות לאומיות ספרדיות כגון Banco Bilbao Vizcaya Argentaria, בנקו סנטנדר, Mapfre, טלפוניקה וזארה פועלות בפרו. בשנת 2011 חתמה פרו על הסכם סחר חופשי עם האיחוד האירופי (הכולל את ספרד). פרו מחזיקה בספרד שגרירות במדריד ו-10 קונסוליות בברצלונה, בילבאו, לאס פאלמאס דה גראן קנריה, מלאגה, פלמה דה מיורקה, סלמנקה, סנטה קרוס דה טנריפה, סביליה, ולנסיה וויגו. ספרד מחזיקה בפרו שגרירות בלימה ו-5 קונסוליות בארקיפה, קוסקו, איקיטוס, פיורה וטרוחיו. מדיה וקבצים בנושא יחסי ספרד–פרו בוויקישיתוף אתר על יחסי מדינות
יחסי איטליה–לוקסמבורג

יחסי איטליה–לוקסמבורג הם יחסי החוץ בין הרפובליקה האיטלקית להדוכסות הגדולה של לוקסמבורג. במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר. כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. יש בערך 19,000 אנשים ממוצא איטלקי החיים בלוקסמבורג. איטליה מחזיקה בלוקסמבורג שגרירות בלוקסמבורג סיטי. לוקסמבורג מחזיקה באיטליה שגרירות ברומא ו-8 קונסוליות בפירנצה, ג'נובה, מילאנו, נאפולי, פלרמו, פרוג'ה, טורינו וונציה. מדיה וקבצים בנושא יחסי איטליה–לוקסמבורג בוויקישיתוף אתר על יחסי מדינות
תאה מוסה, מלכת פרתיה

תֶּאָהּ מוּסָה מפַּרְתִּיה (פרסית: شهبانو تئا موزا) הייתה המלכה היחידה ששלטה באימפריה הפרתית. היא נולדה כשפחה באימפריה הרומית וניתנה כשי על ידי אוגוסטוס קיסר לפראטס הרביעי, מלך הפרתים. בזמן קצר היא הפכה לחביבה בנשות המלך הפרתי ולאשתו הראשית (השהבאנו). בשנת 2 לפנה"ס ביצעה הפיכה ועלתה לשלטון מעשי בקטסיפון ביחד עם בנה, פראטס החמישי כשליט שותף. האצולה הפרתית התנגדה זמן רב לשלטונם של השניים ולאחר שבשנת 4 לספירה הסכים פראטס החמישי לפרוטקטורט רומאי בממלכת ארמניה העתיקה. על כן יצאו ראשי האצולה בהפיכת נגד אשר העלתה לשלטון את אורודס השלישי, מלך פרתיה והכריחה את תאה מוסה ובנה לסגת אל האימפריה הרומית. עם שובם נעלמו עקבותיהם של האם ובנה ולא נכתבו כתבים אודותיהם מאוחר יותר.[דרושה הבהרה] בהיסטוריה של איראן תאה מוסה היא אחת משלוש הנשים היחידות אשר שלטו בממלכת פרס, ביחד עם האחיות הסאסאניות בוראנ-דח'ת ואזרמי-דח'ת במהלך המאה ה-7 ולקראת נפילתה של האימפריה. מדיה וקבצים בנושא תאה מוסה, מלכת פרתיה בוויקישיתוף תאה מוסה, מלכת פרתיה, באתר אנציקלופדיה בריטניקה (באנגלית)
A Tori Kelly Christmas

A Tori Kelly Christmas (בעברית: חג המולד של טורי קלי) הוא האלבום האולפן הרביעי של הזמרת-יוצרת האמריקאית טורי קלי. האלבום יצא לאור ב-30 באוקטובר 2020 על ידי חברות התקליטים קפיטול רקורדס וסקול בוי רקורדס. האלבום קיבל מועמדות בטקס פרסי גראמי ה-64 בקטגוריה אלבום הפופ הווקאלי העממי הטוב ביותר. מידע על האלבום A Tori Kelly Christmas באתר MusicBrainz האלבום A Tori Kelly Christmas באתר ספוטיפיי טורי קלי, סקוטר בראון, בייבי פייס A Tori Kelly Christmas, Discogs (באנגלית) A Tori Kelly Christmas Tori Kelly, Apple Music (באנגלית)
יחסי איטליה–בלגיה

יחסי איטליה–בלגיה הם יחסי החוץ בין הרפובליקה האיטלקית לממלכת בלגיה. במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר. כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. יש בערך 172,000 אנשים ממוצא איטלקי החיים בבלגיה. איטליה מחזיקה בבלגיה שגרירות בבריסל ו-6 קונסוליות באנטוורפן, שרלרואה, גנט, לוון, ליאז' ואוסטנד. בלגיה מחזיקה באיטליה שגרירות ברומא ו-10 קונסוליות בבארי, קליארי, קטאניה, פירנצה, ג'נובה, מילאנו, נאפולי, טריאסטה, טורינו וונציה. מדיה וקבצים בנושא יחסי איטליה–בלגיה בוויקישיתוף אתר על יחסי מדינות
E Più Ti Penso

"E Più Ti Penso" (בעברית: "ככל שאני חושב עליך יותר") הוא סינגל שהוקלט על ידי המוזיקאי האיטלקי אנדראה בוצ'לי, ביחד עם הזמרת-יוצרת האמריקאית אריאנה גרנדה, מתוך אלבומו, Cinema. השיר יצא לאור ב-1 באוקטובר 2015, על ידי חברות תקליטים שונות ברחבי העולם, כסינגל הראשון מתוך האלבום. השיר הגיע למקום הראשון במצעד השירים הדיגיטליים הקלאסיים. בחלק מהמקומות נקרא השיר "E Più Ti Penso (from Once Upon a Time in America)", תוך שהוא נכתב עבור הסרט הקולנועי "היו זמנים באמריקה". השיר שהוקלט על ידי השלישייה האיטלקית איל וולו בשנת 2010. כאשר יצא, היה זמין השיר בכל הפלטפורמות הדיגיטליות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות. השיר זכה להצלחה רבה בעיקר במצעדי הבילבורד הקלאסיים, כאשר כבש את פסגת מצעד השירים הדיגיטליים. השיר יצא כסינגל על מנת לעזור בקידום אלבומו של בוצ'לי Cinema, שהפך בהמשך לאלבום הקלאסי השני המצליח ביותר בארצות הברית, על פי דירוג שנתי של מגזין הבילבורד. הווידאו קליפ הרשמי של השיר פורסם ב-13 באוקטובר 2015, וזכה להצלחה כאשר צבר למעלה מ-48.5 מיליון צפיות. מידע על הסינגל "E Più Ti Penso" באתר מיוזיק בריינז סרטון השיר "E Più Ti Penso" באתר יוטיוב דייוויד פוסטר, הומברטו גטיקה, טוני רניס Cinema, נבדק ב-2020-10-28 "Classical Digital Songs: Week of October 17, 2015". Billboard. Retrieved October 8, 2015. Andrea Bocelli, Ariana Grande : E Più Ti Penso (Video 2015) - IMDb, נבדק ב-2020-10-28 Il Volo (2) - Il Volo, Discogs (באנגלית) "Y piu ti penso - Soltero por Andrea Bocelli Y Ariana Grande". iTunes Store (ES) (in Spanish). Apple. Retrieved October 30, 2015., music.apple.com WebCite query result, www.webcitation.org "E più ti penso (Duetto con Ariana Grande) - singolo di Andrea Bocelli". iTunes Store (IT) (in Italian). Apple. Retrieved October 30, 2015., music.apple.com E più ti penso (Duetto con Ariana Grande), נבדק ב-2020-10-28 Classical Albums - Year-End, Billboard Andrea Bocelli, Ariana Grande - E Più Ti Penso "E più ti penso (From "Once Upon A Time In America") - Single by Andrea Bocelli & Ariana Grande". iTunes Store (US). Apple. Retrieved October 30, 2015., music.apple.com
לורדוזאורוס

לורדוזאורוס (שם מדעי: Lurdusaurus; פירוש השם: "לטאה כבדה") הוא סוג דינוזאור צמחוני הקרוב למשפחת ההדרוזאוריים שהיה קרובו של האורנוזאורוס. הוא התגלה במרכז הסהרה בטנרה שבניז'ר במשלחת מ-1965 של החוקר פיליפ טקה (אנ') שגילתה מספר ממצאים כולל של האורניתופוד המוזר. משמעות שמו מלטינית: "lurdus" - כבד ו-"saurus" - לטאה/זוחל. שם המין היחיד בסוג, Lurdusaurus arenatus פירושו: "arenatus" - חול, עקב הימצאו במדבר טנרה מכוסה הדיונות. דינוזאור זה בחייו הגיע לגובה 2 מטרים, לאורך 9 מטרים ולמשקל של 5.5 טונות בממוצע. האצבעות שלו היו מכוסות ברפידות בדומה לאלה של גמלים, מבנה שהתאים לחציית מדבריות והוא היה בעל גפיים אחוריות כבדות מעט יותר מהקדמיות, מה שאומר שאולי נע על שתיים בעת סכנה. המבנה שלו לא הזכיר מאוד הדרוזאור אמיתי, אלא היה בעל גוף שטוח יחסית שהזכיר אנקילוזאור, והחוקר תומאס ר. הולץ הבן הציע שהיה חצי אמפיבי בדומה להיפופוטם. בתקופה בה חי היה המדבר גשום בהרבה מכיום וכלכל יצורי מים שונים ביניהם דגים גדולים, דינוזאורים גדולים כמו הסוקומימוס, הניז'רזאורוס או האורנוזאורוס וכן התנינאי הענקי סרקוסוכוס שאולי היה טורפו לצד מיני קרכרודונטוזאוריים מקומיים. מדיה וקבצים בנושא לורדוזאורוס בוויקישיתוף לורדוזאורוס, באתר האנציקלופדיה של החיים (באנגלית) לורדוזאורוס, באתר GBIF (באנגלית)
Adore

Adore (בעברית: לְהַעֲרִיץ) הוא סינגל שהוקלט על ידי המוזיקאי והמפיק המוזיקלי ההולנדי קשמיר קאט, ביחד עם הזמרת-יוצרת האמריקאית אריאנה גרנדה, מתוך אלבומו, 9. השיר יצא לאור ב-3 באוקטובר 2015, על ידי חברות התקליטים פרינדס קיפ סיקרט ואינטרסקופ רקורדס, כסינגל מתוך האלבום. השיר הגיע למקום ה-93 במצעד הבילבורד הוט 100. השיר נכתב על ידי קנת' "בייביפייס" אדמונדס, ג'רמיה פלטון, מגנוס אוגוסט הויברג, בנג'מין לוין, פדר לוסנגארד, עמר מאליק ודריל סימונס והופק על ידי קשמיר קאט, לידו ובני בלנקו. במגזין USA Today דורג השיר כאחד מ-50 השירים הטובים ביותר שיצאו בשנת 2015, תוך שהופנתה כלפיו ביקורת חיובית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות. השיר זכה להצלחה כאשר הצליח להיכנס למצעד הבילבורד הוט 100, שם התברג במקום ה-93 בשיאו. בנוסף לכך, הוא התברג במקום ה-27 במצעד השירים האורבניים של פלנדריה. את השיר ביצעו השניים לראשונה במהלך סיבוב ההופעות השני של גרנדה, "The Honeymoon Tour". הווידאו קליפ הרשמי של השיר פורסם ב-2 במרץ 2015, וזכה להצלחה כאשר צבר למעלה מ-16.1 מיליון צפיות. סרטון השיר "Adore" באתר יוטיוב קנת' "בייביפייס" אדמונדס, ג'רמיה פלטון, מגנוס אוגוסט הויברג, בנג'מין לוין, פדר לוסנגארד, עמר מאליק, דריל סימונס Adore, נבדק ב-2020-10-28 Cashmere Cat, Billboard Cashmere Cat (Ft. Ariana Grande) – Adore (באנגלית), נבדק ב-2020-10-28 Maeve McDermott, and Patrick Ryan, The 50 best songs of 2015, USA TODAY (באנגלית) Cashmere Cat feat. Ariana Grande - Adore, ultratop.be Watch Ariana Grande & Cashmere Cat Perform 'Adore', Billboard (באנגלית) Cashmere Cat - Adore ft. Ariana Grande (Official Audio) "E più ti penso (From "Once Upon A Time In America") - Single by Andrea Bocelli & Ariana Grande". iTunes Store (US). Apple. Retrieved October 30, 2015., music.apple.com "E più ti penso (Duetto con Ariana Grande) - singolo di Andrea Bocelli". iTunes Store (IT) (in Italian). Apple. Retrieved October 30, 2015., music.apple.com WebCite query result, www.webcitation.org "Y piu ti penso - Soltero por Andrea Bocelli Y Ariana Grande". iTunes Store (ES) (in Spanish). Apple. Retrieved October 30, 2015., music.apple.com
ליקורינוס

ליקורינוס (שם מדעי: Lycorhinus; משמעות שמו: "חוטם זאב") הוא סוג של דינוזאור בעל אגן דמוי-עוף ממשפחת ההטרודונטוזאוריים שחי במשך תחילת היורה שלפני 197 מיליון שנה באפריקה. המאובנים שלו התגלו ב-1924 בתצורת אליוט (אנ') שבכף התקווה הטובה, דרום אפריקה והוגדרו בידי החוקר סידני ה. הוטון (Sidney H. Haughton). בתצורה זו התגלו דינוזאורים מוקדמים מתחילת היורה כמו המסוספונדילוס, המלנורוזאורוס, הלסוטוזאורוס והאאוסקלוזאורוס, וכן קרוביו ההטרודונטוזאורוס והאבריקטוזאורוס. האחרון נחשב בתחילה לחלק מסוג זה, אך הועבר לסוג נפרד ב-1975. דינוזאור זה היה קטן יחסית, באורך של 1.2 מטר לרבות הזנב והיה בעל לסתות חזקות עם ניבים ארוכות בקדמת הלסת, מהם קיבל את שמו מהוטון. עם זאת הויטון סבר שמדובר בסוג של קיינודונט דמוי-כלב כשלבסוף הסתבר שהיה קרוב יותר להטרודונטוזאורוס. למרות המראה המפחיד של ניביו הוא כנראה היה אוכל שורשים וצמחייה דומה או לפחות אוכל כל ולא טורף. מדיה וקבצים בנושא ליקורינוס בוויקישיתוף ליקורינוס, באתר GBIF (באנגלית)
Over and Over Again

"Over and Over Again" (בעברית: "שוב ושוב") הוא סינגל שהוקלט על ידי המוזיקאי והמפיק המוזיקלי ההולנדי נייתן סייקס, ביחד עם הזמרת-יוצרת האמריקאית אריאנה גרנדה, מתוך אלבומו, Unfinished Business. השיר יצא לאור ב-18 באוקטובר 2015, בעוד הגרסה עם גרנדה יצאה לאור ב-15 בינואר 2016. השיר הגיע למקום הראשון במצעד שירי הדאנס קלאב. השיר נכתב על ידי נייתן סייקס, הרמוני סמואלס, כרמן ריס ומייג'ור ג'ונסון פינלי והופק על ידי סייקס וסמואלס. סייקס ביצע את השיר ב-22 בנובמבר 2015, במהלך תוכנית הטלוויזיה "The X Factor". בהמשך, הוא ביצע אותו במהלך תוכנית הטלוויזיה "לייט לייט שואו", עם ג'יימס קורדן וביצע גרסה שלו ביחד עם לואיזה ג'ונסון. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות. הגרסה המקורית של השיר ללא אריאנה גרנדה הגיעה למקום השישי במצעד הסינגלים הסקוטי, למקום השמיני במצעד הסינגלים הבריטי, ולמקום השני במצעד שירי האינדי של חברת המצעדים הרשמית. הגרסה עם גרנדה הפכה ללהיט וזכתה להצלחה במצעדי הבילבורד, תוך שכבשה את פסגת מצעד שירי הדאנס קלאב. האודיו הרשמי של השיר פורסם ב-15 בינואר 2016, וזכה להצלחה כאשר צבר למעלה מ-14.3 מיליון צפיות. סרטון השיר "Over and Over Again" באתר יוטיוב נייתן סייקס, הרמוני סמואלס, כרמן ריס, מייג'ור ג'ונסון פינלי Nathan Sykes - Unfinished Business, Discogs (באנגלית) Nathan Sykes Featuring Ariana Grande - Over And Over Again, Discogs (באנגלית) Nathan Sykes, Billboard Nathan Sykes – Over and Over Again (באנגלית), נבדק ב-2020-10-28 Nathan Sykes (Ft. Ariana Grande) – Over and Over Again (feat. Ariana Grande) (באנגלית), נבדק ב-2020-10-28 McGarry, Lisa (22 November 2015). "X Factor 2015: The Wanted Nathan Sykes' Over & Over Again". Unreality TV. Retrieved 27 November 2015. (ארכיון) Nathan Sykes feat. Louisa Johnson- 'Over and Over Again' (Live At The Summertime Ball 2016) Adore, נבדק ב-2020-10-28 Official Scottish Singles Sales Chart Top 100 | Official Charts Company, www.officialcharts.com (באנגלית) Official Singles Chart Top 100 | Official Charts Company, www.officialcharts.com (באנגלית) Official Independent Singles Chart Top 50 | Official Charts Company, www.officialcharts.com (באנגלית) Nathan Sykes - Over And Over Again (Official Audio) ft. Ariana Grande Over and Over Again - Single by Nathan Sykes, Apple Music (באנגלית) Over and Over Again (The Remixes) - EP by Nathan Sykes, Apple Music (באנגלית) Over And Over Again (Acoustic Sessions) - Single by Nathan Sykes, Apple Music (באנגלית) Over and Over Again (feat. Ariana Grande) - Single by Nathan Sykes, Apple Music (באנגלית) Over and Over Again (feat. Ariana Grande) - Single by Nathan Sykes, Apple Music (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2016-01-27
Leave It Beautiful

Leave It Beautiful (בעברית: עזוב את זה יפה) הוא אלבום הבכורה של הזמרת-יוצרת הנורווגית אסטריד אס. האלבום יצא לאור ב-16 באוקטובר 2020, על ידי חברות התקליטים יוניברסל ווירג'ין EMI. מתוך האלבום יצאו שלושה סינגלים. מידע על האלבום Leave It Beautiful באתר MusicBrainz מידע על האלבום Leave It Beautiful באתר AllMusic האלבום Leave It Beautiful באתר Discogs האלבום Leave It Beautiful באתר ספוטיפיי אסטריד אס,פרד בול, ג'ק וקולה Astrid S announces debut album ‘Leave It Beautiful’ and shares new single Topplista - IFPI, web.archive.org, ‏2022-01-31 Leave It Beautiful by Astrid S, apple
לוקווזאורוס

לוקווזאורוס (שם מדעי: Lukousaurus) הוא סוג של זוחל קדום שחי במשך היורה התחתון שלפני 196.5 עד 189.5 מיליון שנה. מאובניו התגלו בתצורת לופנג (אנ') שביונאן, סין, והוא הוגדר ב-1940 בידי החוקר הסיני יאנג ג'ונגג'יין. משמעות שמו הוא: "הלטאה של גשר לוגו (אנ')", הידוע גם כ"גשר מרקו פולו" מדרום לבייג'ינג, אתר תקרית גשר מרקו פולו שהחלה את מלחמת סין–יפן השנייה. הסוג הכיל מין בודד - Lukousaurus yini. סוג זוחל זה ידוע מגולגולת קשיחה עם שיניים מחודדות שהשתייכו לטורף. ככל הנראה היה זה דינוזאור תרופוד שאולי השתייך לקבוצת הצרטוזאוריה. חוקרים אחרים רואים בו זוחל דמוי-תנין מהקבוצה פסאודוסוכיה, אשר חי על היבשה. עם זאת ממבנה הלסת הוא לבטח היה שייך לקבוצה הגדולה ארכוזאורומורפה. על פי הגולגולת היה זה זוחל קטן יחסית באורך של 2 מטרים, גובה 80 סנטימטרים בכתפיים ומשקל של 30 קילוגרם בקירוב. מבנה שיניו מרמזות שהיה טורף בעל עוצמת נשיכה חזקה. מדיה וקבצים בנושא לוקווזאורוס בוויקישיתוף לוקווזאורוס, באתר GBIF (באנגלית)
Time (שיר של דונלד גלובר)

"Time" (בעברית: "זמן") הוא סינגל שהוקלט על ידי המוזיקאי והראפר האמריקאי דונלד גלובר, תחת שם הבמה שלו צ'ילדיש גמבינו, ביחד עם הזמרת-יוצרת האמריקאית אריאנה גרנדה, מתוך אלבומו, 3.15.20. השיר יצא לאור ב-27 במרץ 2020, על ידי חברת התקליטים RCA רקורדס, כסינגל הראשון מתוך האלבום. השיר הגיע למקום ה-21 במצעד השירים של ניו זילנד. השיר נכתב על ידי דונלד גלובר, די ג'יי דהי, לודוויג גורנסון, צ'וקוודי הודג' ושרה אהרונס והופק על ידי גלובר, די ג'יי דהי, גורנסון והודג'. השיר זכה לביקורות חיוביות מטעם מבקרי המוזיקה, תוך שכינו אותו כ"מדהים". חלק ממבקרי המוזיקה טענו כי הלחן שלו יכול לגרום לו להפוך ללהיט. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. השיר זכה להצלחה מתונה ברחבי העולם, אם כי היה לאחד משיריה היחידים של גרנדה שלא הצליחו להיכנס למצעד הבילבורד הוט 100. בניו זילנד זכה להצלחה כאשר הצליח להגיע למקום ה-21 במצעד השירים הרשמי של המדינה. על מנת לעזור בקידום שלו, נשלח השיר לרדיו להיטים עכשוויים שבממלכה המאוחדת. האודיו הרשמי של השיר פורסם ב-22 במרץ 2020, וזכה להצלחה מתונה גם כן, כאשר צבר למעלה מ-1.4 מיליון צפיות. סרטון השיר "Time" באתר יוטיוב דונלד גלובר, די ג'יי דהי, לודוויג גורנסון, צ'וקוודי הודג', שרה אהרונס 3.15.20, נבדק ב-2020-10-28 The Official New Zealand Music Chart, THE OFFICIAL NZ MUSIC CHART (באנגלית) Childish Gambino (Ft. Ariana Grande) – Time (באנגלית), נבדק ב-2020-10-28 Album Review: Childish Gambino's 3.15.20 Revels in Its Perfect Timing, Consequence of Sound, ‏2020-03-23 (באנגלית) Review: Childish Gambino - 03.15.20 | Sputnikmusic, www.sputnikmusic.com Time (feat. Ariana Grande), נבדק ב-2020-10-28 Ariana Grande, Billboard BBC - Radio 1 Playlist, web.archive.org, ‏2020-03-28 Childish Gambino - Time (Audio) ft. Ariana Grande
יחסי איטליה–סלובקיה

יחסי איטליה–סלובקיה הם יחסי החוץ בין הרפובליקה האיטלקית לרפובליקה הסלובקית. סלובקיה וחלקים מאיטליה היו במשך כמה מאות שנים חלק מממלכת הבסבורג, ולאחר מכן חלק מהאימפריה האוסטרית. במהלך מלחמת העולם השנייה היו שתי המדינות חלק ממדינות הציר, וכוחות משלוח של שתי המדינות לחמו בקרבות החזית המזרחית. שתי המדינות כוננו יחסים דיפלומטיים בשנת 1993 לאחר פירוקה של צ'כוסלובקיה לצ'כיה וסלובקיה. כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. איטליה מחזיקה בסלובקיה שגרירות בברטיסלבה. סלובקיה מחזיקה באיטליה שגרירות ברומא ו-5 קונסוליות בפירנצה, פורלי, מילאנו, טריאסטה וטורינו. אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי איטליה–צ'כיה

יחסי איטליה–צ'כיה הם יחסי החוץ בין הרפובליקה האיטלקית לרפובליקה הצ'כית. צ'כיה וחלקים מאיטליה היו במשך כמה מאות שנים חלק מממלכת הבסבורג, ולאחר מכן חלק מהאימפריה האוסטרית. במהלך מלחמת העולם הראשונה פעל הלגיון הצ'כוסלובקי באיטליה, שהוקם משבויים צ'כיים וסלובקים ולחם בקרבות החזית האיטלקית. בשנת 1924 הוקמה שגרירות איטליה בפראג, אשר היוותה את הנציגות האיטלקית בצ'כוסלובקיה, ומשנת 1993 את הנציגות האיטלקית בצ'כיה. כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. איטליה מחזיקה בצ'כיה שגרירות בפראג וקונסוליה בברנו. צ'כיה מחזיקה באיטליה שגרירות ברומא ו-9 קונסוליות באנקונה, קליארי, פירנצה, ג'נובה, מילאנו, נאפולי, פאלרמו, אודינה וונציה. מדיה וקבצים בנושא יחסי איטליה–צ'כיה בוויקישיתוף שגרירות איטליה בפראג אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
בוגאטי בוליד

בוגאטי בוליד, באנגלית: Bugatti Bolide, היא מכונית-על מתוצרת יצרנית הרכב הצרפתית בוגאטי. הבוגאטי בוליד הוצגה ב-28 באוקטובר 2020 ונחשבת לאחת ממכוניות הכביש המהירות ביותר שיוצרו אי-פעם עם מהירות מרבית של כ-500 קמ"ש (310 מייל לשעה). עם זאת, לפי בוגאטי, הבוליד נועדה למסלולי מרוצים בלבד. הבוליד היא מכונית ספורט בתצורת מכונית קופה, אשר הורכב בה מנוע מרכזי בתצורת W16 בעל הספק של 1,825 כ"ס (1,361 קילוואט). פירוש השם le bolide בצרפתית הוא "מכונית המירוץ" ואכן, הבוליד תוכננה לשבור שיאי מהירות, הן במסלולי המרוצים והן בישורת. הייצור החל באוגוסט 2021 אך ייצור סדרתי של כ-40 יחידות יחל רק ב-2024 במחיר של 4 מיליון אירו למכונית. בפסטיבל הרכב ה-36 שנערך בספטמבר 2021 זכתה הבוליד בתואר "מכונית העל היפה ביותר". המנוע של הבוגאטי בוליד הוא מנוע מרכזי בנפח 8.0 ליטרים (7,993 סמ"ק) בעל 4 מגדשי טורבו ו-16 צילינדרים בתצורת W, ומפיק כ-1,825 כ"ס (1,361 קילוואט). המנוע הוא גרסה משופרת של מנוע ה-W16.4 של הבוגאטי שירון סופר-ספורט 300+ (גם הוא עם 16 צילינדרים בתצורת W ו-4 מגדשי טורבו), וכולל מגדשי טורבו משופרים עם להבים גדולים יותר כדי להפיק יותר הספק מהמנוע. המנוע מפיק דחף של 2.8 ג'י וכדי להימנע מכוח עילוי שירים את המכונית הכנף האחורית מפיקה כוח הצמדה של כ-1,800 ק"ג-כוח (18,000 ניוטון) בכנף האחורית ועוד 800 ק"ג-כוח (7,800 ניוטון) בכנף הקדמית. כדי לחסוך במשקל המכונית בנויה מחומרים קלים וחזקים: השלדה וכל חלקי הפלדה, כולל הברגים, הוחלפו בחלקים מטיטניום והמרכב בנוי כולו מסיבי פחמן. דבר זה אפשר לקצץ כמעט 800 ק"ג מהמשקל של הבוגאטי שירון ולהגיע למשקל נטו של 1,240 קילוגרם (2,730 ליברות). מהירות מרבית 500 קמ"ש (310 מייל לשעה) האצה מ-0 ל-100 קמ"ש ב-2.2 שניות האצה מ-0 ל-200 קמ"ש ב-4.4 שניות האצה מ-0 ל-300 קמ"ש ב-7.4 שניות האצה מ-0 ל-400 קמ"ש ב-12.1 שניות האצה מ-0 ל-500 קמ"ש ב-20.1 שניות האצה ובלימה 0–400–0 קמ"ש ב-24.62 שניות האצה ובלימה 0–500–0 קמ"ש ב-33.62 שניות בוגאטי (בוגאטי ויירון, בוגאטי ויירון סופר-ספורט, בוגאטי שירון, בוגאטי דיוו, בוגאטי שירון סופר-ספורט 300+, בוגאטי טורביון) SSC טואטרה – המחזיקה בשיא המהירות למכונית כביש בייצור סדרתי: 455.3 קמ"ש (282.9 מייל לשעה) קוניגסג אגירה (המחזיקה הקודמת בשיא המהירות למכונית כביש בייצור סדרתי: 451 קמ"ש) מדיה וקבצים בנושא בוגאטי בוליד בוויקישיתוף אתר האינטרנט הרשמי של בוגאטי בוליד (באנגלית) תומר הדר, בוגאטי מציגה: מכונית העל שטוענת לכתר "המהירה בעולם", באתר כלכליסט, 28 באוקטובר 2020 The Bugatti Bolide is a mind-blowing 1,824bhp track car, באתר Top Gear, אוקטובר 2020 World Premiere: BUGATTI Bolide, סרטון בערוץ "של חברת בוגאטי", באתר יוטיוב (אורך: 13:42) הבוגאטי הכי קיצונית אי פעם - 500 קמ"ש של טירוף חושים., סרטון באתר יוטיוב (אורך: 2:43) כ"ס לכל 670 גרם!! כל מה שצריך לדעת על הבוגאטי בוליד - קריינות בעברית, סרטון בערוץ "kfir kasharian", באתר יוטיוב (אורך: 03:29) מכונית כביש היא מכונית שיכולה ומותר לה מבחינה חוקית לנסוע על כבישים רגילים. Bugatti Bolide (2021): Jetzt geht das Hypercar in Serie, Motor1.com (בגרמנית) Bugatti Bolide: The Most Beautiful Hypercar, www.bugatti.com (באנגלית)
עמק הייל

עמק הייל (באנגלית: Hale Valley) הוא העמק הצפוני ביותר מבין שלושה עמקים חשופים מקרח, בהרי דרווין, בארץ אואטס, שבאנטארקטיקה. העמקים פונים לכיוון מזרח מרמת מידנייט. עמק הייל נמצא בסמוך מדרום לרכס קנט. גובהו של העמק 1,585 מטרים מעל פני הים. העמק נקרא על שמו של מייסון א. הייל (Mason E. Hale), חוקר חזזיות, במוזיאון הלאומי להיסטוריה של הטבע של מכון הסמית'סוניאן, בוושינגטון די. סי. בירת ארצות הברית. מייסון חקר במשך שש עונות מחקר (עונות קיץ אנטארקטי) את העמקים היבשים מקמרדו החל משנת 1980. עמק הייל באתר הסקר הגאולוגי של ארצות הברית עמק הייל באתר הגאזט האנטארקטי של ממשלת אוסטרליה עמק הייל באתר הגאזט האנטארקטי המשווה SCAR של ממשלת אוסטרליה מפת אזור עמק הייל מחשבון מרחקים - המרחק מעמק הייל לאתרים סמוכים תחזית מזג אוויר עדכנית ארוכת טווח עבור עמק הייל מידע גאוגרפי והיסטורי מידע גאוגרפי
December Baby

December Baby (בעברית: מותק [זה] דצמבר) הוא אלבום האולפן החמישי של הזמרת-יוצרת האמריקאית ג'וג'ו. האלבום יצא לאור ב-30 באוקטובר 2020, על ידי חברת התקליטים וורנר מיוזיק גרופ. האלבום December Baby באתר ספוטיפיי האלבום December Baby באתר אפל מיוזיק December Baby, music.apple (באנגלית) December Baby by JOJO, Apple Music (באנגלית)